Publication: Magyar Közlöny
Issue: MK-2011-39 (Year: 2011, Number: 39)
Era: contemporary
Section: 1997. évi CXL. törvény
Paragraph Index: 332

a) Múzeumok és iskolák partnersége A múzeumi gyűjteményeken alapuló, az iskolai igényekhez, tantervekhez szervesen illeszkedő, a gyermek- és ifjúsági célcsoportokra irányuló múzeumpedagógiai programsorozatok tervezése és megvalósítása a múzeumi gyűjtemények jellegéhez igazodva. A kedvezményezett múzeumok bonyolításában – pedagógusokból és múzeumi szakemberekből álló munkacsoportok közreműködésével – a múzeumi gyűjteményen alapuló, az iskolai igényekhez, tantervekhez szervesen illeszkedő múzeumpedagógiai programsorozatok tervezése és megvalósítása. A pályázati keretösszeg azokat a muzeális intézményeket támogatja, amelyek együttműködési és partnerségi megállapodást kötnek a régiójukban lévő oktatási intézményekkel. Ebben a megállapodásban azt vállalják, hogy a kialakítandó pedagógusokból és múzeumi szakemberekből álló munkacsoport által kidolgozott – a tantervhez illeszkedő minőségi, a múzeumi gyűjteményen alapuló – múzeumpedagógiai foglalkozásokkal egészítik ki és bővítik a diákok ismereteit, tudását az élményszerű tanulás jegyében. A múzeum a pályázati keretből finanszírozza a korosztályokra lebontott és a csoportok speciális igényeire alapozott foglalkozássorozatok kidolgozását és projektek kapcsán felmerült költségeket, és a projektek megvalósításához közvetlenül kapcsolódó kismértékű infrastruktúra fejlesztéseket (átalakítás, bútorzat, IKT, egyéb műszaki eszközbeszerzés). Azok a fejlesztések támogathatóak, amelyek az iskola és múzeum közötti együttműködési megállapodáson alapulnak, s a MOKK képzési programjában részt vett múzeumpedagógusok és/vagy pedagógusok közreműködésével valósulnak meg, figyelemmel a központi elméleti képzés gyakorlati alkalmazásának fontosságára.

Source: https://magyarkozlony.hu/hivatalos-lapok/4dd15f2890ac0f7b79e5eed0ffbc0bd10a6fd59a/dokumentumok/958fee6ef23c1d76469087a32dd11520e9d7bb58/letoltes